
Feel the drive





Daňový úrad Žilina
Janka Kráľa č.2
010 01 Žilina
V Žiline dňa 19.08.2015
Vec:  Odpoveď na výzvu – doplnenie
V odpovedi na výzvu – doplnenie zo dňa 30.7.2015  pod číslom 20593370/2015 uvádzame :
1. Organizačná schéma nadnárodnej skupiny, ktorej súčasťou je spoločnosť Webasto Donghee Slovakia s.r.o. (ďalej len „Webasto“) :
· Spoločnosť Webasto na základe požiadavky správcu dane požiadala zodpovedných predstaviteľov materskej spoločnosti Webasto Donghee Holdings Co., LTD. o poskytnutie organizačnej schémy nadnárodnej skupiny v rozsahu, v akom je požadovaná správcom dane.
Získanie organizačnej schémy nadnárodnej skupiny je pre Webasto časovo náročné a nevie ovplyvniť jeho výsledok. V prípade, ak sa nám nepodarí organizačnú schému v požadovanom rozsahu získať a predložiť do 3.septembra 2015, navrhujeme v súlade s ustanovením §45 ods. 1písm.c.)zákona č.563/2009 Z.z. o správe daní (daňový poriadok) správcovi dane požiadať materskú spoločnosť Webasto Donghee Holdings CO.,LTD. v súlade s článkom 26 Zmluvy medzi Slovenskou republikou a Kórejskou republikou o zamedzení dvojitého zdanenia a zabránení daňovému úniku v odbore daní z príjmov o poskytnutie organizačnej schémy nadnárodnej skupiny v požadovanom rozsahu.
2. K  štruktúre a k spôsobu výpočtu kalkulačného vzorca za roky 2013 a 2014 uvádzame:
a.  Vysvetlenie k predloženej tabuľke:
Tabuľka predložená dňa 17.7.2015 pod názvom „Cenník odberateľa“ sa týka stanovenia predajnej ceny výrobku  a nie ceny kalkulácie výrobku. Tabuľku predložil p. Kim Jin Yong finančný manažér Webasta, ktorý ju podľa vyjadrenia získal od materskej spoločnosti Webasto Donghee Holdings CO.,LTD.

b. Podrobná štruktúra a  špecifikácia jednotlivých nákladových položiek uvedených v tabuľke:
           
V prílohe predkladáme súbory s kalkuláciou cien výrobkov a polovýrobkov
           
vo výške vlastných nákladov podľa operatívnych (plánovaných) kalkulácií.

Postup výpočtu je nasledovný :
K prepočtu  kalkulácií cien výrobkov a polovýrobkov sa používajú tieto súbory:
· Súbor  s názvom Výroba a predaj výrobkov označenie písmenom V
· Súbor  s názvom Výroba a predaj výrobkov označenie písmenom P

Súbor s názvom Výroba a predaj výrobkov (V) obsahuje zložky, ktoré vstupujú do ceny výrobku:

- Priamy materiál
- Polovýrobky (označené červenou farbou)
-Výrobná réžia

Súbor s názvom Výroba a predaj výrobkov (P) obsahuje zložky, ktoré vstupuju do ceny polovýrobku :

- Priamy materiál

- Výrobná réžia 
Pre  výpočet výrobnej réžie výrobkov a polovýrobkov sa používajú nasledovné nákladové položky:

- mesačné mzdové náklady zamestnancov výroby

- mesačné mzdové náklady zamestnancov administratívy
- mesačné odpisy

- mesačný prenájom výrobnej haly + kancelárske priestory

- mesačná spotreba energií a vody

- mesačná Royalty

- mesačné benefity zamestnancom (strava, príspevok na dopravu..)
- ostatné

c. Mená pracovníkov zodpovedných za tvorbu kalkulačného vzorca

Kalkuláciu a podklady pre kalkuláciu ceny výrobku predkladá mesačne  finančný manažér spoločnosti p.Kim Jin Yong .

d. Vnútorný predpis účtovnej jednotky podľa §43 ods.14 postupov účtovania

Účtovná jednotka má vedený predpis k § 43 ods.14 postupou účtovania v smernici č.5: Oceňovanie, účtovanie a evidencia zásob v článku IV: Spôsoby účtovania  zásob  v časti Inventarizácia.
Táto smernica  bola daňovému úradu predložená dňa 24.10.2014  spolu s ostatnými požadovanými dokladmi.
3. Dokumenty, ktorých predmetom je stanovenie predajnej ceny Vašich výrobkov odberateľom spoločnosti (KIA Motors Slovakia s.r.o. a Hyundai Motor Manufacturing Czech)
      K tabuľkám zaslaným elektronickou poštou  zo dňa 17.7.2015 s názvom Price Agreement – Webasto Donghee + email zo spoločnosti Hyundai možeme poskytnúť vysvetľujúcu informáciu, ktorú poskytol p.Kim Jin Yong v tom znení, že tabuľky  sú cenovou  ponukou pre odbereteľa(zákazníka), vytvorila ju materská spoločnosť v Kórei.

Cenová ponuka prechádza následne procesom schvaľovania a vzájomného odsúhlasovania.

Žiadnym iným dokumentom  ako touto tabuľkou, v ktorej sú už odsúhlasené predajné ceny, Webasto nedisponuje. Uvedené predajné ceny sa používajú na fakturáciu do ďaľšej zmeny.

Obchodné zmluvy so spoločnosťami Kia a Hyundai sme Vám predložili elektronickou poštou dňa 17.07.2015 podľa Vašich požiadavok  preložené do  slovenského  jazyka. 

